**З А П И С Н И К**

од 55-та седница на Советот на Општина Аеродром, одржана на 10.04.2025 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Мими Трајковска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Зоран Јорданов | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9. Лидија Стаменкова | 25. Дејан Ристовски |
| 10. Бошко Петковски | 26. Благица Сековска |
| 11. Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Љупчо Ацковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува. На седницата Советникот Миле Климоски и Бошко Петковски беа приклучени онлајн.

Пред отварање расправа по однос на дневниот ред, Претседателот отвори расправа по однос на Записникот од 54-та седница на Советот.

Бидејќи никој не се јави за збор, Претседателот го стави на гласање Записникот.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Записникот е усвоен

Претседателот отвори расправа по однос на Записникот од вонредната седница на Советот

Бидејќи никој не се јави за збор, Претседателот го стави на гласање Записникот.

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека Записникот е усвоен

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. **Предлог-****одлука за проширување на средствата во Буџетот на Општина Аеродром за 2025 година.**
2. **Предлог-одлука за давање на спонзорство на Женски одбојкарски клуб ВАРДАР ЖЕНИ 2019 Скопје, преку давање на користење на игралиште за одбојка на песок на кејот на реката Вардар на Општина Аеродром со површина од 400м2.**
3. **Предлог-одлука за утврдување реони на општинските основни училишта во Општина Аеродром.**
4. **Предлог-одлука за доделување Признанија од Општина Аеродром за 2025 година.**

Претседателот отвори расправа по однос на предлозите.

За збор се јави Советникот Дарко Масларковски и праша зошто не се ставени на дневен ред неговите предлог точки.

Претседателот на Совет напомена дека според член 142 од деловникот за работа на Советот иницијативата се доставува на Претседателот на Совет кој ја упатува до Градоначалникот поради давање на мислење и ако Градоначалникот смета дека нема потреба од донесување одлука за тоа ќе биде изветен претседателот на Совет и подносителот на иницијативите.

Бидејќи никој друг не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за проширување на средствата во Буџетот на Општина Аеродром за 2025 година.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за давање на спонзорство на Женски одбојкарски клуб ВАРДАР ЖЕНИ 2019 Скопје, преку давање на користење на игралиште за одбојка на песок на кејот на реката Вардар на Општина Аеродром со површина од 400м2.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за утврдување реони на општинските основни училишта во Општина Аеродром.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за доделување Признанија од Општина Аеродром за 2025 година.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред, а пред точката советнички прашања.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

Претседателот го стави на гласање дневниот ред со дополнувањето

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека дневниот ред за 55-та седница е усвоен

**Се премина на точките од дневниот ред**

**1-ва точка - Предлог-одлука за верификација на мандатот на член на Совет на Општина Аеродром.**

**Претставник од надлежната комисија се произнесе и напомена дека по информација на Општинска изборна комисија нов член на Советот ќе биде Зоран Јорданов**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена

**2-ра точка - Предлог-одлука за техничка корекција на Завршна сметка на Буџетот на општина Аеродром за 2024 година.**

**ГЛАСАА: ЗА – 14советници ПРОТИВ – нема ВОЗДРЖАНИ- нема**

Се констатира дека точката е усвоена

**3-та точка -** **Предлог-одлука за одобрување на дополнителни финансиски средства на основни училишта и детски градинки на територијата на Општина Аеродром.**

**Советникот Милутин Ристевски се јави за збор** и напомена дека еднаш годишно се одвојуваат дополнителни средства за градинките и училиштата, во конкретниот случај се работи за училиштата за плаќање на режиски трошоци и за останати плаќања. Советникот напомена дека поставил прашање колку дополнителни приходи остваруваат училиштата од изнајмување на своите простори и напомена дека добил одговор од секторот, но веројатно тие средства се недоволни. Исто така Советникот напомена дека долговите кои што ги имаат училиштата и градинките се сериозни долгови. Исто така кажа дека минатиот Градоначалник Тимчо Муцунски истакнал дека проблем е методологијата за прераспределба на средства. Истакна дека има информација дека методологијата е веќе сменета пред почетокот на оваа година и дека во новиот буџет веќе би требало да се зголемени овие средства за училиштата и градинките во Општина Аеродром.

**Градоначалникот Дејан Митески** истакна дека проблемот реално постои и дека е изготвена нова методологија која што треба да се усогласи со Светска Банка и по донесување на истата соодветно на тоа ќе бидат предвидени и средства во буџетот. Градоначалникот истакна дека оваа година е буџетирана согласно постоечката методологија од 2023 година, но како Општина мора да се обезбеди непречен образовен процес.

**Советникот Милутин Ристевски** се јави за контра реплика и смета дека училиштата сепак не работеле домаќински.

**Советникот Горан Костовски** се јави за збор и кажа дека од 2021 од кога се тие Советници имаат проблем со методологијата и е смешно да се чека од Светска Банка кога можело за овие 9 месеци со новиот буџет таа методологија да се смени.

**Градоначалникот Дејан Митески** даде една исправкадека методологијата се применува од буџетот од 2023, а од 2022 година е донесен.

**Советникот Дарко Масларковски се јави за збор** и го повика мнозинството на ВМРО- ДПМНЕ да ги променат законите училиштата и градинките да не плаќаат индустриска струја и да нема потреба да плаќаат комуналии.

**Градоначалникот Дејан Митески** одговори дека веќе е сменет законот за градежно земјиште и не се пресметува и наплаќа надоместок за уредување на градежно земјиште за изградба на објекти од јавен интерес.

**Советникот Дарко Масларковски се јави за реплика** и напомена дека како што успеале да го сменат тој закон да се обидат да го сменат и законот за училиштата и градинките да не плааќаат индустриска струја со што ќе се помогне на самите училишта, а и Општината нема да треба дополнително да се празни и ќе може тие средства да се употребат за некои други работи како што е на пример асвалтирање на улици.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка - Предлог-заклучок за усвојување на Извештај за работата на ЈП Лајка во Општина Аеродром јануари-декември 2024 година**

**Претставник од Лајка се произнесе** и даде објаснување по однос на извештајот за работата на ЈП Лајка за периодот од јануари-декември 2024 година во Општина Аеродром.

**Советникот милутин Ристевски се јави за збор** и истакна дека состојбата со уличните кучиња во Општина Аеродром е катастрофална и дека тоа е проблем кој се провлекува години наназад. Исто така Советникот напомена дека на комисијата добил одговор од страна на Директорката во врска со висината на долгот кој што го има Општина Аеродром кон нив и тој долг е за цела 2024 година и за два месеци од 2025 година. Советникот потенцираше дека е потребно Општината редовно да ги плаќа обврските кон ЈП Лајка.

**Советничката Благица Сековска** се јави за збор и праша како Општината може да придонесе за решавање на овој проблем со бездомните кучиња. Советничката потенцираше дека на последниот буџет претставниците од политичката партија Левица поднеле амандман за субвенции за кастрација и стерилизација на домашни миленици, но за жал мнозинствово од Советот не го прифатил тој амандман. Советничката даде предлог за воведување на комунална полиција која би проверувала дали кучињата кои што ќе ги затекнат по парковите имаат чип, а предложи и дека не е на одмет да се направи попис и на домашните миленици.

**Советничката Лидија Стаменкова** се јави за збор и праша колку предлози имаат дадено да се донесе нов закон за секој што малтретира домашно милениче, да биде санкциониран и да биде казнет. Советничката напомена дека се додека не се почне да се применува закон ништо нема да се промени.

**Советникот Дарко Масларковски** се јави за збор и праша што може како Општина и како Совет дополнително освен финансиски да направат, дали можеби гледаат потреба и можност на отварање дополнителни капацитети во Општините и дали има можност за проширување на соработката и дисперзирање од Градско Јавно Претпријатие во Општински помали капацитети.

**Дирекоторката на ЈП Лајка се јави за збор** и одговори на претходно поставените прашања од страна на Советниците. Одговори дека Општина Аеродром должи 2.000.000 денари. Директорката одговори дека Лајка во континуитет има состаноци и релации со АХВ и напомена дека нивните закони се усогласени со Европското законодавство. Предлата Општините да имаат поголеми ингеренции за справување со проблемот. Исто така Директорката потенцираше дека Лајка ја применува програмата препорачана од релевантни интернационални организации меѓу кои и СЗО и работи по Законот за благосостојба на животните „Залови, стерелизирај и врати на локација“. Директорката напомена дека сите заловени кучиња поминуваат тест за агресивност, оние кои што ќе извршат каснување трајно ги чуваат до нивно вдомување. Потрнцираше дека одржливо решение е да се контролира изворот и во иднина Општинита да ги попише кучињата и секој сопственик да биде регистриран. Апелира да се плаќа данок за некастрирано куче затоа што тоа е потенцијалниот извор на комуналниот проблем.

**Советникот Васе Канзуров се јави за збор** и постави прашање колку сектори има во ЈП Лајка и каде Директорката била активист.

**Дирекоторката на ЈП Лајка се јави за збор** и одговори дека има два сектори, секторот администрација и секторот даватели на услуги-благосостојба на животните, односно вкупно 35 вработени и напомена дека доаѓа од Анима Мунди.

**Советникот Љупчо Недески се јави за збор** и напомена дека Директорката дала добар предлог Општините да предвидат во своите буџети определени средства за кастрација и стерелизација.

**Советникот Васе Канзуров се јави за збор** и напомена дека вистинскиот проблем е злоупотребен и е донесен на ниво на политика и исто така истакна дека не може Општина Аеродром да и плати на Лајка ако Лајка не го реши проблемот.

**Советникот Милутин Ристевски се јави за збор** и непомена дека потребно е да се направат системски промени во иднина.

**Советничката Сузана Павловска се јави за збор**  и напомена дека состојбата со бездомните кучиња и во Долно Лисиче е алармантна, поготово во дворот на училиштето.

**Советникот Љупчо Недески се јави за збор** и смета дека акциите на Локално ниво треба да продолжат и да се предвидат средства од Општинта за стерелизација и кастрација на кучињата.

**Дирекоторката на ЈП Лајка се јави за збор** и напомена дека единствено тело кое е надлежно за проблемот со бездомните кучиња е државна институција.

**Советничката Благица Сековска** се јави за збор и напомена дека ВМРО ја има централната и локалната власт и може многу да направи.

**Советничката Сузана Павловска се јави за збор**  и напомена дека ставот кој што го изнела не е нејзин личен став, туку е реална состојба. Исто така напомена дека граѓаните со овој проблем се соочуваат години наназат.

**Советникот Горан Костовски се јави за збор** и истакна дека сите овие проблеми се заради политиката која ја водат ВМРО-ДПМНЕ и СДСМ.

**ГЛАСАА: ЗА – 11 советници ПРОТИВ – нема ВОЗДРЖАНИ- нема**

Се констатира дека точката не е усвоена.

**5-та точка** **– Предлог-програма за измена на програма (Ј) комунални дејности на подрачјето на Општина Аеродром за 2025 година.**

**Претставник од Општинската администрација даде образложение по однос на точката.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **– Предлог-одлука за давање спонзорство на Општински сојуз на училишен спорт Аеродром Скопје за 2025**

**Советникот Љупчо Недески се јави за збор** и праша зошто нема оваа година јавен повик како што беше претходните години каде што имаше јавен повик за спортски клубови и здуженија на граѓани на кои можеа да се пријават сите оние здруженија и клубови со свои проекти и иницијативи и други образложенија каде би ги потрошиле бараните пари. Зошто ова спонзорство е попривилигирано од некои други спонзорства. Дали воопшто ќе има таков јавен повик како што било пракса во изминатиот период.

**Градоначалникот Дејан Митески** одговори дека Сојузот на училишен спорт е обврска која што ја имаат како Општина и е формирано во рамки на институциите на Општината, односно Општинските училишта и како Општина го подржуваат сојузот на училишен спорт.

**Советникот Љупчо Недески** праша дали во изминатите години исто вака одела одвоена оваа точка

**Советникот Милутин Ристески** се јави за збор и напомена дека Советничката група на СДСМ ќе ја поддржи оваа точка и укажа дека во целите кои што ги наведува Општинскиот сојуз вели дека учениците од прво одделение, учениците со попрченост да научат да пливаат. Советникот напомена дека и Златко Марин и Тимчо Муцунски вовеле бесплатно пливање за деца со попреченост од прво до 3-то одделение, а потоа Тимчо го прошири за бесплатно пливање за сите од прво одделение и после 2 години по воведувањето се укинува. Советникот напомена дека тогаш во буџетот имало повеќе од еден милион денари кои што Општината ги плаќаше на сопственикот на базенот. Советникот Милутин постави прашање како со 300.000 денари ќе се оствари тоа, особено заради фактот што вели дека тие 300.000 денари ќе се трошат на други работи. Исто така Советникот праша каква спортска опрема може да се купи со 5.000 денари. Советникот апелираше да се зголемат средствата, но и да има контрола како се трошат.

**Советникот Васе Канзуров** се јави за реплика на Советникот Милутин и даде забелешка дека напоменал дека бесплатен бил часот на приватниот базен. Советникот непомена дека економски гледано не постои терминот бесплатно, кога некој плива негде бесплатно тоа може да го плаќа или Општината или сопственикот. Исто така напомена дека они како партија немале ниедна инвстиција од нивните стратешки сојузници.

**Советникот Милутин Ристевски** се јави за контра реплика и напомена дека разбира дека нема ништо бесплатно и дека бесплатно е за учениците кои пливаат, но за граѓаните на Општина Аеродром не е и дека кога илегуваат средства од буџетот на Општина Аеродром тоа значи дека се плаќа.

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**7-ма точка -** **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3740/7 КО Кисела Вода 2).**

**ГЛАСАА: ЗА – 19 советници ПРОТИВ –нема ВОЗДРЖАНИ- нема**

Се констатира дека точката е усвоена.

**8-ма точка - Предлог-одлука за утврдување бесправни објекти за кои може да се изврши влопување во урбанистичко-планска документација (објект бр.8 и објект бр.9 на КП 1312 КО Кисела Вода 2).**

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка - Предлог-одлука за утврдување бесправни објекти за кои може да се изврши вклопување во урбанистичко -планска документација (објект брр.1 и објект бр.2 на КП 1521 КО Кисела Вода 2).**

**ГЛАСАА: ЗА – 18 советници ПРОТИВ –нема ВОЗДРЖАНИ- нема**

Се констатира дека точката е усвоена.

**10-та точка - Предлог-програма за изменување и дополнување на Подпрограма Ф1-урбанистичко планирање на подрачјето на Општина Аеродром за 2025 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка - Предлог-одлука за утврдување на Нацрт Измена и дополнување на ДУП за градска Четврт И17, блок И17.03, пштина Аеродром, Скопје Плански период 2024-2029.**

**Градоначалникот** даде објаснување по однос на точката и напомена дека истиот урбанистички план бил доставен до Советниците, па поради техничка доработка бил повлечен.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**12-та точка -** **Предлог-одлука за давање согласност на Иницијатива за донација на садници.**

**Советникот Дарко Масларковски** напомена дека на поднесена негова иницијатива за садење на плодородни дрва добил одговор од службите дека не се садат плодородни дрва на јавни површини. Советникот праша со кој закон е тоа регулирано и од која причина не се садат плодородни дрва на јавни површини.

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека точката е усвоена.

**13-та точка - Предлог-одлука за формирање Комисија за процена на штета настаната од природни непогоди и други несреќи.**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**14-та точка од дневниот ред Предлог-одлука за давање на трајно користење на движни ствари на ЈДГОА „Срничка“ објект „Чекорче“**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**15-та точка од дневниот ред Предлог-одлука за разрешување на член на Управен Одбор на ЈДГОА „Срничка“ претставник на Министерство за социјална политика, демографија и млади**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**16-та точка од дневниот ред Предлог-одлука за именување на член на управен Одбор на ЈДГОА „Срничка“ претставник на Министерство за социјална политика, демографија и млади.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**17-та точка од дневниот ред Предлог-одлука за разрешување на член на Управен Одбор на ЈДГОА „Буба Мара“ претствник на Министерство за социјална политика, демографија и млади.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**18-та точка од дневниот ред Предлог-одлука за именувањее на член на Управен Одбор на ЈДГОА „Буба Мара“ претставник на Министерство за социјлна политика, демографија и млади.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**19-та точка од дневниот ред Предлог-одлука за проширување на средствата во Буџетот на Општина Аеродром за 2025 година.**

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека точката е усвоена.

**20-та точка Предлог-одлука за давање на спонзорство на Женски одбојкарски клуб ВАРДАР ЖЕНИ 2019 Скопје, преку давање на користење на игралиште за одбојка на песок на кејот на реката Вардар на Општина Аеродром со површина од 400м2.**

**Советникот Љупчо Недески** се јави за збор и праша дали ова здружение или спортски клуб кој ќе го земе спортското игралиште, ќе ја превземе обврската за грижа и одржување на истото и што ако тој не го стори тоа.

Градоначалникот даде одговор дека обврската ја има спортскиот клуб.Градоначалникот напомена дека за жал има постојано ошттување на тоа игралиште од граѓани и од временски неприлики и се покажа дека подобар начин за одржување би било од страна на спортски клуб.

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**21-та точка од дневниот ред Предлог-одлука за утврдување реони на општинските основи училишта во Општина Аеродром.**

**Градоначалникот** даде објаснување по однос на точката и напомена дека имало измени на законот за основно образование во делот на доуредување на одредбите за упис на дечињата во училиштата. Градоначалникот напомена дека намената на оваа одлука е законска обврска како Општина да ги утврдат реоните на основните училишта.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**22 точка од дневниот ред Предлог-одлука за доделување признанија од Општина Аеродром за 2025 година.**

**Советничкта Сузана Павловска** се произнесе по однос на сработеното од страна на комисијата за награди и признанија , постапиле според правилникот и напомена дека пристигнале 54 барања од кои 48 се прифатени, а 6 се одбиени поради нецелосна документација или неиздржливост на она што било наведено во нивната биографија. Советничката напомена дека имаат имаат ралична тежина и различна возраст, различна тежина во областите на делување и во долготрајноста. Советничката напомена дека како комисија се договориле и предлагаат да бидат поделени во 3 категории, пофалници, признанија и плакети.

**Градоначалникот** се јави за збор и се заблагодари на членовите на комисијата и се надева дека ова ќе продолжи еднаш годишно за луѓе кои што се заслужни за промоција на Општината и ќе добијат соодветни признанија.

**Советникот Дарко Масларковски** се јави за збор и побара корекција за следните признанија да не мора тој што го номинираш да бараш согласност и таа должност да биде на Општинската администрација, таа да го исконтактира номинираното лице. Исто така Советникот напомена дека не е во ред да стои хип хоп, туку треба да стои култура.

**Советничката Сузана Павловска** одговори дека тоа е така ставено за да биде полесно на комисијата, а нема да биде доделено како такво.

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека точката е усвоена.

**23-та точка од дневниот ред-Советнички прашања**

**Советникот Милутин Ристевски** - Пред неколку дена во медиумите имаше ситуација за кражба на службено возило во Општина Аеродром, Ауди кое што трагично беше најдено по 4 дена од исчезнувањето. Аудито во Општина Аеродром исчезнало во периодот од петок 15:30 часот до понеделник до 20:40 часот. Од понеделникот до петокот го немало возилото и во понеделник цело работно време никој не приметил дека го нема возилото и на 3 часа до крајот на работното време Градоначалникот сам открил и пријавил дека го нема возилото. Кој бил задолжен за ова возило, како исчезнало ова возило, кој бил задолжен да се грижи, за време на викенд таа гаража да се затвара, како се користи ова возило имајки во предвид дека Градоначалникот не го користи тоа возило. Ова ми дава за право да помислам дека некој за време на викенд го користел возилото за приватни цели, направил некоја беља и не знаел како да му каже на Градоначалникот. Постојат ли патни налози за користење на возилото со почеток од 1 јануари годинава.

-За поздравување се неколкуте чекори што ги превзема Општината во делот на инспекциите дека е извршен инспекциски надзор на над 100 угостителски објекти. Дали се најдени прекршоци во делот на инспекторирањето на инспекцискиот надзор на угостителските објекти во рамките на вашите надлежности. Пред две години дискутирав за проблемите на жителите во зградата на Голден Арт кои што немаа имотни листови поради тоа што немаше технички прием во зградата, а ПП елаборатите се тесно поврзани со техничкиот прием на зградата. Дали е направено било каква инспекција во таа насока, во колку згради во Општина Аеродром се вселуваат жители, а сеуште нема технички прием. Дали инспекторот има информации за тоа колку случаи има на узурпирани противвпожарни скали од страна на неодговорни станари. Во делот на постарите згради во Општина Аеродром има противпожарни скали кои што за жал од страна на неодговорни станари се узурпирани со разноразни предмети. Дали имате информации за колку случаи имаме узурпирано заеднички простории, има многу ситуации каде што ходниците се полни со разноразни предмети кои што се отежнувачки фактор при евакуација на населението во случај на пожар. Подрумите на зградите се полни со мебел, луѓе често чуваат и плински боци. Дали имате информации за преградени дворови на приземјата без согласност на соседите. Ме интересира за периодот од 2022 до денес колку има вакви случаи по однос на овие неколку ситуации утврдено Општинската инспекција на кои улици и броеви на згради биле тие ситуации и дали тие недостатоци се отстранети, доволно е само од 2024 или можеби од 17 март па навака каква е состојбата.

-Прашање во однос на паркинг посторот, молба од станарите на зградите Јане Сандански бр. 10 и 12, тоа се оние полициски згради кај Тобако 2 каде што има воведено зонско паркирање кое што почнува да ја губи својата смисла од причина што се дозволува да се паркираат и луѓе кои што не се жители на овие две згради, а овој паркинг иницијално е направен за тие две згради. Слична ситуација се случува со зградата Владимир Комаров 36, таа е соседната зграда со фасадна цигла до нив и тие паркираат во моментов во кал, тоа порано беше тревна површина помеѓу Владимир Комаров 36 и зградите на Методија Шаторов Шарло 15,17,18,19,21 и 23. Пред неколку седници Градоначалникот ми кажа дека во овој мандат ќе се асфалтира тоа земјиште, меѓутоа очигледно е дека тоа нема да се случи во овој мандат.

Градоначалникот одговори - Во однос на паркинзите кај Тобако 2 како Општина сме информирани за таа ситуација, но паркингот го менаџира ЈП Градски паркинзи, се обративме и до нив да не се дозволува паркирање на возила кои што не припаѓаат на тие згради, дадовме поддршка на станарите, меѓутоа се надевам дека ќе имаме разбирање од Градски паркинг. Во однос на паркингот кај Комаров 36 паркираат во кал години наназад и ќе се асфалтира овој мандат така што ќе бидете сведоци по однос на тоа. Во однос на прашањата за инспекциските служби инспекторирани се сите угостителски локали на територијата на Општина Аеродром, најдени се прекршоци и задолжени се да ги остранат и доколку не ги отстранат ќе си постапиме согласно законските одредби. Што се однесува до инспекторирањето на станбените згради имајќи предвид дека согласно закон за домување функционалноста на противпожарната опрема, инсталациите и придружните елементи за заштита и спасување се во директна одговорност на станбените управители и како Општина доставивме едно барање до сите станбени управители и заедница на станари со неколку прашања кои што треба да ни ги одговорат и да ги достават. Во однос на слободни излези за евакуација, пристапот до противпожарни скали, во моментов ги прибираме тие податоци имајќи предвид дека станува збор за голем број на згради кои што се наоѓаат на територијата на Општина Аеродром и по анализа на податоците ќе биде соодветно постапено, односно секаде онаму каде што има неисполнување на законски основ, станбениот управител ќе биде задолжен да постапи согласно одредбите од законот.

По однос на првото прашање согласно закон како одговорно лице на Општината, јас морам да пријавам во полиција кражба или било што се случува во Општината. Тоа возило не го должам и не користам никакво службено возило, возилото повеќе од една недела или 10 дена не беше во возна состојба, беше паркирано на страна и не беше користено од страна на службениците, чекаше сервисирање од страна на овластен сервис. Станува збор за насилна кражба и возилото последен пат е видено во петок во 15:30 часот, за викендот нема служби на работа и не можат да утврдат дали возилото било присутно и веднаш од понеделник беше започната процедура за пријава. Времето на заведување во Министерството за внатрешни работи е нивна интерна процедура, јас го пријавив возилото од причина што јас сум одговорно лице. Во одос на затварање на гаражата, гаражата не ја користи само Општина Аеродром, туку ја користи и друга институција и сопственици кои што на второто ниво имаат приватни паркинзи и не можат да ја затворат гаражата. Камерите во Општина Аерором не работеа повеќе години, односно служат само за моментален видео надзор, но немаат можност за снимање. Во текот на минататаа недела склучивме договор за монтажа за систем за сервисирање на камерите.

-Сања Несторовска Лазарова - Дали е направен инспекциски надзор и доколку не, кога ќе се направи на старите подземни гаражи низ Аеродром. Дали истите се користат за нивната намена. До нас пристигна поплака од граѓанин дека не му е одговорено и дали е постапено по негово барање, пријава ИП 129/548 2024 и ИП 129/548 2025

-Дарко Масларковски - Дали инспекторот има направено инспекција на сите противпожарни скали, дали инспекцијата била и што увидела.

-Зошто не се садат плодородни дрва, дали тоа е заради некоја стручност.

-Поставив прашање за тендата што ми ја бараат моите комшии пензионери, од кои добив информација дека тие веќе не се таму и не им го даваат клучот да си земат некои нивни сопствени работи. Дали има некаков рок кога тоа ќе се реши. Гледам дека и од ВМРО-ДПМНЕ се иселени од штабот и штабот таму не постои, што се планира со тоа место, дали се планира зграда или нешто друго.

-Дали постои можност за давање на ингеренции на граѓаните да можат да казнуваат како комунален инспектор, знам декаа не постои, но дали може инспекторката со својот тим и со Градоначалникот да спрема предлог закон, бидејќи тоа решение е многу големо доколку како жители добиеме можност да бидеме инспектори.

-Дали Општината има план и дали следи и сака да поттикнува и да поздравува иницијативи ,свои иницијативи, независни иницијативи надвор од ова кои што ги прават граѓаните. Како може Општината да се вклучи во тие иницијативи, како може да даде поддршка. Во секоја населба постојат луѓе кои што без да чекаат од Општината сработуваат, дали кастрат гранки, дали чистат и сл. Општината треба да изнајде начин како тие иницијативи да ги поздрави и да ги вклучува житилети повеќе во такви иницијативи. Дали се размислува на тоа поле.

-Колку згради се градат во моментот во Аеродром и колку комуналии се собрани за истите.

-Кој канали за комуникација ги користи Општина Аеродром и дали размислува за зголемување на транспарентноста и комуникацијата.

-Дали се исплатени ланските програми за детска и социјална заштита, култура и спорт и ако не се кога планира Општината да ги исплати.

-Според деловникот колку време има Градоначалникот да се произнесе по однос на моите иницијативи.

-Дали имаат план за конечно вработување на сезонците, каква динамика, дали е предвидено и доколку е, кога би било тоа реализирано, дали ќе има јавен повик и сл.

-Дали Општината размислува за формирање на противпожарен одред.

-До каде се легализациите и уште колку ни останаа за решавање.

-Да ми се достави на увид договорот или делот од договорот за обврските на сопственикот на објектот каде што се наоѓа Општинската зграда на Општина Аеродром, дали обврските за средување и санација на работите се на Општина Аеродром или на сопственикот на објектот.

-Што е со младинскиот совет,дали ќе се формира младински Совет до крајот на мандатов.

-Дали е споделено со полицијата дека камерите не биле во функција.

-Сузана Делева - Позади пумпата Окта во чиј состав се наоѓа и KFC, 30 години наназад на самиот паркинг беа поставени контејнери и без никакво известување на граѓаните еден викенд дојде комунална служба на ЈП Комунална хигиена и контејнерите ги дислоцираше. Бидејќи жителите од околните згради 118, 120 и 122 се научени тука да фрлаат ѓубре си го фрлале ѓубрето и без контејнери на самиот паркинг плац со што се створи мини депонија, таа мини депонија се исчисти и сега таму се паркираат коли, меѓутоа контејнерите што ги има на самиот паркинг плац се далеку од тие згради кои што ги напоменав. Жителите прку пешачката зона се жители кои што припаѓаат на повозрасната група и им е терет да одат до таму и да го фрлат ѓубрето. Ги замолувам службите барем со некој допис да се обратат до ЈП Комунална хигиена, зошто се од таму дислоцирани контејнерите после 33 години и дали воопшто има шанса да се вратат на истото место.

-Прашањето кое што го поставив минатата седница и се однесувашее на тоа зошто досега не е воспоставено зонско паркирање во населба Ново Лисиче, до каде е постапката за воспоставување зонско паркирање во населба Ново Лисиче.

-Прашање што е поставено минатата година , зошто од детската уличка која што се наоѓа во населба Ново Лисиче се извадени клупите. Добив одговор писмено дека ќе се стават клупи, меѓутоа до ден денес клупи не се ставени. Дали Општината планира да стави нови клупи, ако планира кога и зошто не се ставени.

-Прашање кое се онесува за непрописното паркирање на возила, сопственост на физички лица кои што се посетители на парот Авионче. Паркот Авионче е посетено од голем број жители и знаеме дека не е обезбеден многу со паркинг простор, од скоро време ни пратија граѓани сликани возила кои се паркираат во централниот дел во паркот Авионче, односно на просторот помеѓу зградата на Црквата Св. Јован па до првата фонтана. Општината порано имаше ставено метални столбчиња, но тие веќе се извадени Дали Општината видеа досега дека не постојат такви столбчиња и ако не видела како е можно да не направи увид на таков голем парк кој што е многу фрекфентен. Барањето е Општината во накраток рок да постави повторно столбчиња.

Градоначалникот одговори - Во однос на паркот Авионче и возилата внатре во паркот, во последниве 4 месеци, најмалку 5 пати имаме местено столбчиња и ги вадат. Нема никакво оправдување, местиме столбчиња па ги откорнуваат.

Во однос на зонското паркирање, неколку месеци пробуваме со Град Скопје да се убедиме за да го пушти сообраќајниот проект до МВР, рака на срце имаме соработка по тоа прашање со Градски паркинг, сакаат и они да воведат, ама тука им завршуваат надлежностите и чекаме Град Скопје да ни го одобри сообраќајниот проект за да се имплементира зонско.

Во однос на контејнерите, таму имаше поплака од граѓаните дека се истураат отпадни масла од ресторанот кој што е во рамките на бензиската, изрековме и мандатни казни, меѓутоа не го реши проблемот. Стигаа многу барања од граѓаните на тој дел да се дислоцираат контејнерите и се преместени на 20-30 метри. Ќе разговараме со комунална хигиенаа, но имаше и обратна реакција за да се преместат контејнерите.

-Даниел Самарџиски - Дали има Општината предвидено план и превземено активности за пролетна дератизација.

Градоначалникот одговори - имаме склучено договор и чекавме погодни временски услови и ќе почнеме наскоро за пролетна дератизација.

-Љупчо Недески - Со што го здолжи Градоначалникот актуелниот директор на кошаркарскиот клуб МЗТ да го толерираат толку долго време, извештаи не гледам дека Општината добива, бидејки би ги доставила до мене кога веќе ги барам, односот никаков, поддршка одамна изгубена од симпатизерите на клубот и од играчите. Кога веќе човекот нема своја морална одговворност за да поднесе оставка, зошто тогаш го толерира Општината, зошто не му се додели отказ и да се назначи некој што има повеќе желба да ја превеме таа функција. Долго време бараме извештаи за работењето, клубот се соочува со долгови, не само што должел по основ на плати, не само што должел на играчите, што правиме со надворешно ангажираните луѓе, со луѓето кои што го водат маркетинг тимот во клубот, со обезбедувањето. Мене конкретно прашање ми е зошто го толерирате таквиот однос.

-Што се случува со младинската школа на кошаркарскиот клуб МЗТ Скопје. Колку што јас имам информации голем дел од тренерите на младинската школа ја имаат напуштено, сите се соочуваат со задоцнети плати, што се случува со младинската школа.

-Дали е извршена ревизија на спортското игралиште во непосредна близина на Општината, одговорено ми е дека е извршено и дека ќе се санира, исто така претходните денови извршив јас моја проверка на игралиштето што е сменето и што е сработено, но пола игралиште не е во функција. Што се превзема по однос на тоа и дали и кога ќе биде корегирано игралиштето.

-Дали оваа година Општината ќе воведе јавен повик за спонзорство и донации за помош на оние кои имаат свои спортски клубови и невладини организации.

Дневниот ред беше исцрпен.

Со тоа заврши 55-та седница на Советот на Општина Аеродром.

Претседател на Совет

на Општина Аеродром

Љупчо Ацковски